CELEX: 32014D0362
Language: da
Date: 2014-06-13 00:00:00
Title: 2014/362/EU: Kommissionens gennemførelsesafgørelse af 13. juni 2014 om ændring af beslutning 2009/109/EF om gennemførelse af et tidsbegrænset forsøg vedrørende visse undtagelser for omsætningen af frøblandinger bestemt til anvendelse som foderplanter i henhold til Rådets direktiv 66/401/EØF (meddelt under nummer C(2014) 3788)  EØS-relevant tekst

17.6.2014   
            
            
               DA
            
            
               Den Europæiske Unions Tidende
            
            
               L 177/58
            
         KOMMISSIONENS GENNEMFØRELSESAFGØRELSE
   af 13. juni 2014
   om ændring af beslutning 2009/109/EF om gennemførelse af et tidsbegrænset forsøg vedrørende visse undtagelser for omsætningen af frøblandinger bestemt til anvendelse som foderplanter i henhold til Rådets direktiv 66/401/EØF
   
      
         (meddelt under nummer C(2014) 3788)
      
   
   (EØS-relevant tekst)
   
      (2014/362/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 66/401/EØF af 14. juni 1966 om handel med frø af foderplanter (1), særlig artikel 13a, og
   ud fra følgende betragtninger:
   
               (1)
            
            
               Ved Kommissionens beslutning 2009/109/EF (2) fastsættes gennemførelsen af et tidsbegrænset forsøg, indtil den 31. maj 2014, der tillader omsætning af frøblandinger bestemt til anvendelse som foderplanter, der også omfatter visse arter, som ikke er opført i Rådets direktiv 66/401/EØF, Rådets direktiv 66/402/EØF (3), Rådets direktiv 2002/55/EF (4) eller Rådets direktiv 2002/57/EF (5), og forsøget har til formål at kontrollere, om sådanne arter opfylder betingelserne for at blive omfattet af artikel 2, stk. 1, litra A, i direktiv 66/401/EØF.
            
         
               (2)
            
            
               Oplysninger om produktion, certificeringskrav og godkendelse til omsætning af frøblandinger til foderbrug er stadig utilstrækkelige og skal færdiggøres og forbedres. Det er derfor nødvendigt at forlænge perioden for det tidsbegrænsede forsøg.
            
         
               (3)
            
            
               Siden begyndelsen af det tidsbegrænsede forsøg og som resultat af forsknings- og udviklingsprojekter undersøges nu en række andre arter, og de anses for at være interessante i fremtidige blandinger. Arterne Lathyrus cicera, Medicago doliata og Trifolium isthmocarpum bør derfor omfattes af forsøgets anvendelsesområde.
            
         
               (4)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug —
            
         VEDTAGET DENNE AFGØRELSE:
   Artikel 1
   I beslutning 2009/109/EF foretages følgende ændringer:
   
               1)
            
            
               Artikel 1 affattes således:
               »Artikel 1
               Genstand
               Der gennemføres et tidsbegrænset forsøg på EU-plan for at vurdere, om arterne: Biserrula pelecinus, Lathyrus cicera, Lotus glaber, Lotus uliginosus, Medicago doliata, Medicago italica, Medicago littoralis, Medicago murex, Medicago polymorpha, Medicago rugosa, Medicago scutelatta, Medicago truncatula, Ornithopus compressus, Ornithopus sativus, Plantago lanceolata, Trifolium fragiferum, Trifolium glanduliferum, Trifolium hirtum, Trifolium isthmocarpum, Trifolium michelianum, Trifolium squarrosum, Trifolium subterraneum, Trifolium vesiculosum og Vicia benghalensis (i det følgende benævnt »de i artikel 1 omhandlede arter«) kan bringes i omsætning som eller i frøblandinger med henblik på at afgøre, om nogle af eller alle disse arter bør opføres på listen over foderplanter i artikel 2, stk. 1, litra A, i direktiv 66/401/EØF.«
            
         
               2)
            
            
               I artikel 9 ændres »31. maj 2014« til »31. maj 2016«.
            
         
               3)
            
            
               I bilag I indsættes følgende oplysninger i tabellen:
               
                           1
                        
                        
                           2
                        
                        
                           3
                        
                        
                           4
                        
                        
                           5
                        
                        
                           6
                        
                        
                           7
                        
                     
                           »Lathyrus cicera
                           
                        
                        
                           80
                        
                        
                           95
                        
                        
                           1,0
                        
                        
                           (c) (d) (e)
                        
                        
                           25
                        
                        
                           1 000
                        
                     
                           
                              Medicago doliata
                           
                        
                        
                           70
                        
                        
                           98
                        
                        
                           2,0
                        
                        
                           (c) (d) (e)
                        
                        
                           10
                        
                        
                           100
                        
                     
                           
                              Trifolium isthmocarpum
                           
                        
                        
                           70 (inklusive hårde frø)
                        
                        
                           98
                        
                        
                           1,0
                        
                        
                           (c) (d) (e)
                        
                        
                           10
                        
                        
                           100«
                        
                     
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 13. juni 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT 125 af 11.7.1966, s. 2298/66.
   
      (2)  Kommissionens beslutning 2009/109/EF af 9. februar 2009 om gennemførelse af et tidsbegrænset forsøg vedrørende visse undtagelser for omsætningen af frøblandinger bestemt til anvendelse som foderplanter i henhold til Rådets direktiv 66/401/EØF for at afgøre, om visse arter, der ikke er opført i Rådets direktiv 66/401/EØF, 66/402/EØF, 2002/55/EF eller 2002/57/EF, opfylder kravene for at blive opført i artikel 2, stk. 1, litra A, i direktiv 66/401/EØF (EUT L 40 af 11.2.2009, s. 26).
   
      (3)  Rådets direktiv 66/402/EØF af 14. juni 1966 om handel med sædekorn (EFT 125 af 11.7.1966, s. 2309/66).
   
      (4)  Rådets direktiv 2002/55/EF af 13. juni 2002 om handel med grøntsagsfrø (EFT L 193 af 20.7.2002, s. 33).
   
      (5)  Rådets direktiv 2002/57/EF af 13. juni 2002 om handel med frø af olie- og spindplanter (EFT L 193 af 20.7.2002, s. 74).